钦定古今图书集成/理学汇编/文学典/第138卷 > 《跋喻仲迁所藏苏黄门翰林诏草》〈答韩仪公辞免同知院诏〉
## 钦定古今图书集成/理学汇编/文学典/第138卷 > 《跋喻仲迁所藏苏黄门翰林诏草》〈答韩仪公辞免同知院诏〉

前人

国朝内制非一种，吏具检，往往列旧作于前，今犹如
此，私号屏风儿。某顷跋汪氏所藏王岐公《谢承旨学
士表》及陶翰林“依本胡卢”之语，正谓是也。按《元丰杂
压》，同知密院虽在丞辖之下，然二府迭居，固不计此。
韩仪公实自左丞除授，岂应取序进加等之文以为
式？吏辈刻舟记剑，当发苏公之一笑。淳熙甲辰十二
月“中澣。”